Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 317/2007 Z. z., ktorým sa ustanovujú pravidlá pre fungovanie trhu s elektrinou v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	112  / 74 	
Počet vyhodnotených pripomienok	112 	
		
Počet akceptovaných pripomienok, z toho zásadných	63  / 37 	
Počet čiastočne akceptovaných pripomienok, z toho zásadných	11  / 8 	
Počet neakceptovaných pripomienok, z toho zásadných	38  / 29 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	2 (2o,0z) 	 	 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	4 (3o,1z) 	 	 	 	
4 .	Ministerstvo kultúry Slovenskej republiky 	4 (4o,0z) 	 	 	 	
5 .	Ministerstvo hospodárstva Slovenskej republiky 	4 (1o,3z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	1 (1o,0z) 	 	 	 	
10 .	Ministerstvo zahraničných vecí Slovenskej republiky 	2 (2o,0z) 	 	 	 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ministerstvo životného prostredia Slovenskej republiky  	3 (3o,0z) 	 	 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	 	 	 	x 	
15 .	Úrad vlády Slovenskej republiky 	 	 	x 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	 	 	x 	 	
18 .	Úrad geodézie, kartografie a katastra Slovenskej republiky 	 	 	x 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Národná banka Slovenska 	 	 	x 	 	
26 .	Legislatívna rada vlády Slovenskej republiky 	 	 	 	x 	
27 .	Podpredseda vlády SR pre ľudské práva a národnostné menšiny 	 	 	 	x 	
28 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
29 .	Najvyšší kontrolný úrad Slovenskej republiky 	 	 	x 	 	
30 .	Najvyšší súd Slovenskej republiky 	 	 	x 	 	
31 .	Generálna prokuratúra Slovenskej republiky 	 	 	x 	 	
32 .	Konfederácia odborových zväzov Slovenskej republiky 	1 (1o,0z) 	 	 	 	
33 .	Asociácia zamestnávateľských zväzov a združení Slovenskej republiky 	 	 	x 	 	
34 .	Slovenská obchodná a priemyselná komora 	1 (0o,1z) 	 	 	 	
35 .	Centrum pre medzinárodnoprávnu ochranu detí a mládeže 	 	 	 	x 	
36 .	Ústredie práce, sociálnych vecí a rodiny 	 	 	 	x 	
37 .	Slovenský zväz bytových družstiev 	 	 	 	x 	
38 .	Združenie bytového hospodárstva na Slovensku 	 	 	 	x 	
39 .	Slovenský zväz výrobcov tepla 	 	 	 	x 	
40 .	Teplárenské združenie 	 	 	 	x 	
41 .	Slovenský vodohospodársky podnik 	 	 	 	x 	
42 .	Asociácia vodárenských spoločností 	 	 	 	x 	
43 .	Asociácia spotrebiteľských subjektov Slovenska 	 	 	 	x 	
44 .	Združenie priemyselných odberateľov energie 	 	 	 	x 	
45 .	Slovenský plynárenský priemysel, a.s. 	 	 	 	x 	
46 .	eustream a.s. 	 	 	 	x 	
47 .	Nafta a.s 	 	 	 	x 	
48 .	POZAGAS a.s. 	 	 	 	x 	
49 .	Európske spotrebiteľské centrum 	 	 	 	x 	
50 .	Štátny dopravný úrad 	 	 	 	x 	
51 .	Odbor verejného obstarávania MŽP SR 	 	 	 	x 	
52 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
53 .	Odbor právnych služieb a odvolacích konaní 	 	 	 	x 	
54 .	Operačné stredisko záchrannej zdravotnej služby 	 	 	 	x 	
55 .	Asociácia záchrannej zdravotnej služby 	 	 	 	x 	
56 .	Ústredie práce, sociálnych vecí a rodiny 	 	 	x 	 	
57 .	SE Predaj , s.r.o. 	19 (4o,15z) 	 	 	 	
58 .	Slovnaft a.s. 	1 (1o,0z) 	 	 	 	
59 .	Slovenské elektrárne a.s 	1 (0o,1z) 	 	 	 	
60 .	Vychodoslovenská distribučná, a.s. 	3 (0o,3z) 	 	 	 	
61 .	Organizátor krátkodobého trhu s elektrinou, a. s.  	3 (0o,3z) 	 	 	 	
62 .	Verejnosť 	1 (1o,0z) 	 	 	 	
63 .	Slovenská elektrizačná prenosová sústava a. s. 	53 (12o,41z) 	 	 	 	
64 .	Stredoslovenská energetika, a.s 	3 (0o,3z) 	 	 	 	
65 .	Západoslovenská energetika a.s 	3 (0o,3z) 	 	 	 	
	SPOLU	112 (38o,74z) 	0 (0o,0z) 	21 	25 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	Predkladacia správa, Dôvodová správa (všeobecná časť)  
Odporúčame predkladateľovi v texte Predkladacej správy a Dôvodovej správy (všeobecná časť) slová „vyhlášky“ nahradiť slovami „nariadenia“.  	O 	A 	Upravené v zmysle pripomienky. 	
MS SR 	Vlastný materiál, Bod 5  
V súvislosti s novelizačným bodom 5 dávame predkladateľovi do pozornosti, že termín „v štvrťhodinovom rozlíšení“ sa nachádza aj v Prílohe č. 3 a v Prílohe č. 4 časti E. Z tohto dôvodu predkladateľovi odporúčame predmetný termín vypustiť aj v uvedených prílohách nariadenia vlády.  	O 	N 	Vyhodnotenie odchýlok v tomto prípade zostáva v štvrťhodinovom rozlíšení.  	
MF SR 	Všeobecne 
Beriem na vedomie, že predložený návrh nemá vplyv na rozpočet verejnej správy. 	O 	A 	 	
MF SR 	K úvodnej vete návrhu 
V úvodnej vete návrhu odporúčam slová „neskorších predpisov“ nahradiť slovami „zákona č. 658/2004 Z. z.“, pretože dotknuté splnomocňovacie ustanovenie bolo novelizované len jedným zákonom. 	O 	A 	Upravené v zmysle pripomienky. 	
MF SR 	K úvodnej vete čl. I 
V úvodnej vete čl. I odporúčam slovo „zákona“ nahradiť slovami „nariadenia vlády“. 	O 	N 	Navrhované znenie je správne. 	
MF SR 	Nad rámec návrhu 
Vzhľadom na znenie § 24 ods. 3 vyhlášky Úradu pre reguláciu sieťových odvetví č. 225/2011 Z.z., ktorou sa ustanovuje cenová regulácia v elektroenergetike žiadam do návrhu nariadenia vlády včleniť aj ustanovenie tohto znenia: „Koeficient prepočtu zaťaženia na zvyškový diagram distribučnej sústavy sa od 1. januára 2012 určuje vo výške jeden, okrem subjektu zúčtovania, ktorý v príslušnej distribučnej sústave nesie zodpovednosť za odchýlku elektriny dodanej na krytie strát; u tohto subjektu zúčtovania sa uplatní výpočet zvyškového diagramu ZDh podľa prílohy č. 4 časti B ods. 2 v plnom rozsahu.“. 	Z 	N 	Doterajšie znenie je dostatočné. K problematike je potrebná široká diskusia dotknutých strán. 	
MK SR 	K obalu 
Odporúčame v názve materiálu vypustiť za slovom "2011" nadbytočnú čiarku. 	O 	A 	Upravené v zmysle pripomienky. 	
MK SR 	K predkladacej správe  
Odporúčame nahradiť slovo "vyhlášky" slovami "nariadenia vlády Slovenskej republiky". 	O 	A 	Upravené v zmysle pripomienky. 	
MK SR 	K doložke zlučiteľnosti bod 3. písm. a)  
Odporúčame v bode 3. písm. a) druhá odrážka nahradiť slovo "nadobudnutím" slovom "nadobudnutí". 	O 	A 	Upravené v zmysle pripomienky. 	
MK SR 	K návrhu komunké 
Odporúčame v prvom riadku na konci nahradiť slovo "návrhu" slovom "návrh". 	O 	A 	Upravené v zmysle pripomienky. 	
MH SR 	Predkladacia správa a všeobecná časť dôvodovej správy 
Odporúčame odstrániť slovo "vyhláška" a nahradiť ho slovom "nariadenie vlády" v príslušných gramatických tvaroch. 	O 	A 	Upravené v zmysle pripomienky. 	
MH SR 	k Čl. II 
Žiadame zmeniť účinnosť návrhu nariadenia vlády SR na 1. januára 2012 vo vzťahu k novelizačným bodom, ktoré sa týkajú zmeny dnešného spôsobu bilancovania a súvisiaceho zasielania dát v štvrťhodinovom rozlíšení. 

Odôvodnenie: 
Návrh nariadenia vlády SR mení spôsob vyhodnocovania a zúčtovania odchýlok s tým, že pri navrhovanej účinnosti od 1. septembra 2011 by subjekty zúčtovania nemali možnosť v priebehu bežiaceho zúčtovacieho obdobia premietnuť navrhované zmeny do zmluvných vzťahov. 	Z 	A 	Účinnosť upravená od 1.1.2012. 	
MH SR 	Nad rámec návrhu 
Žiadame posúdiť možnosť vypustenia použitia zvyškového diagramu v Prílohe č. 4 v príslušných ustanoveniach. 

Odôvodnenie: 
Podľa nášho názoru ak prevádzkovateľ sústavy odovzdáva zúčtovateľovi odchýlok namerané údaje , tak potom všetko, čo je rozdielom medzi nameranými hodnotami na vstupe do sústavy a nameranými hodnotami na výstupe sú straty prevádzkovateľa distribučnej sústavy. 	Z 	N 	Doterajšie znenie je dostatočné. K problematike je potrebná široká diskusia dotknutých strán. 	
MH SR 	Nad rámec návrhu 
Žiadame posúdiť pre prevádzkovateľa distribučnej sústavy stanoviť vykonanie odpočtov spotreby elektriny u odberateľov bez priebehového merania po skončení kalendárneho roku najneskôr do 14 dní každoročne a skutočne namerané údaje poskytnúť zúčtovateľovi odchýlok. 

Odôvodnenie: 
Uvedený návrh prispeje k objektívnejšiemu vysporiadaniu odchýlok po skončení ročného zúčtovacieho obdobia, nakoľko v súčasnosti sa odpočty vykonávajú pre odberateľov bez priebehového merania po cyklickom odpočte rozpočítaním spotreby elektriny, kedy sa prekrývajú dve ročné obdobia. 	Z 	N 	Doterajšie znenie je dostatočné. K problematike je potrebná široká diskusia dotknutých strán. 	
MDVaRR SR 	 
V predkladacej správe odporúčame slovo „vyhlášky“ nahradiť slovom „nariadenia“. Rovnako vo všeobecnej časti dôvodovej správy. 	O 	A 	Upravené v zmysle pripomienky. 	
MO SR 	K predkladacej správe 
V nadpise prvého odseku odporúčame slovo „vyhlášky“ nahradiť slovami „nariadenia vlády“. 
V nadväznosti na vznesenú pripomienku odporúčame primerane upraviť aj všeobecnú časť dôvodovej správy. 
 	O 	A 	Upravené v zmysle pripomienky. 	
MZV SR 	k Čl. II 
Podľa Čl. II nadobúda nariadenie účinnosť 1. septembrom 2011. Uvedené je v rozpore s bodmi 1., 4. a 5. 	O 	A 	Účinnosť návrhu bola zmenená jednotne na 1. januára 2012. 	
MZV SR 	k dôvodovej správe - všeobecná časť a predkladacej správe 
Do dôvodovej správy - všeobecnej časti, ako aj do predkladacej správy odporúčame doplniť aj zmienku o súlade pripravovaného predpisu s právou Európskej únie. Túto zmienku je vhodné doplniť k informácii o súlade s Ústavou Slovenskej republiky, ústavnými zákonmi Slovenskej republiky, so zákonmi Slovenskej republiky a ostatnými všeobecne záväznými právnymi predpismi Slovenskej republiky, ako sj s medzinárodnými zmluvami a inými medzinárodnými dokumentmi, ktorými je Slovenská republika viazaná. 	O 	A 	Upravené v zmysle pripomienky. 	
MŽP SR 	Predkladacia správa, časť: Účel a potreba prijatia vyhlášky 
I. V predkladacej správe v časti „Účel a potreba prijatia vyhlášky“ odporúčame názov „Účel a potreba prijatia vyhlášky“ upraviť nasledovne „Účel a potreba prijatia nariadenia “. 
Odôvodnenie: túto zmenu je potrebné urobiť, nakoľko ide o návrh nariadenia vlády SR. 
 	O 	A 	Upravené v zmysle pripomienky. 	
MŽP SR 	Dôvodová správa, časť: Súlad návrhu vyhlášky s ústavou....... 
II. V dôvodovej správe v časti „Súlad návrhu vyhlášky s ústavou, s inými zákonmi a medzinárodnými zmluvami “ odporúčame názov „Súlad návrhu vyhlášky s ústavou, s inými zákonmi a medzinárodnými zmluvami “ upraviť nasledovne: „Súlad návrhu nariadenia s ústavou, s inými zákonmi a medzinárodnými zmluvami “. 
Odôvodnenie: túto zmenu je potrebné urobiť, nakoľko ide o návrh nariadenia vlády SR. 
 	O 	A 	Upravené v zmysle pripomienky. 	
MŽP SR 	Vlastný materiál, bod č. 5 
III. K bodu 5 vlastného materiálu: V celom texte sa vypúšťajú slová „ v štvrťhodinovom rozlíšení“ vo všetkých tvaroch. Odporúčame nahradiť nasledovne: „ V celom texte nariadenia vlády vrátane príloh sa vypúšťajú slová „v štvrťhodinovom rozlíšení“ vo všetkých tvaroch. 
Odôvodnenie: V pôvodnom nariadení č. 317/2007 Z.z. v znení neskorších predpisov, ktorým sa ustanovujú pravidlá pre fungovanie trhu s elektrinou v prílohách č. 3a č.4 sa používa pojem „ štvrťhodinové rozlíšenie“ v príslušnom gramatickom tvare, preto navrhujeme vypustenie tohto pojmu aj z príloh dotknutého nariadenia. 
 	O 	N 	Ustanovenie bolo vypustené. Navrhovaný spôsob legislatívnej úpravy bol zmenený. 	
OAP SVL ÚV SR 	K prílohe č. 6 nariadenia vlády č. 317/2007 Z. z. 
V názve prílohy č. 6 nariadenia vlády č. 317/2007 Z. z. žiadame nahradiť slová „právnych aktov Európskych spoločenstiev“ slovami „právne záväzných aktov Európskej únie“ v zmysle čl. 27 Legislatívnych pravidiel vlády Slovenskej republiky.  	O 	A 	Upravené v zmysle pripomienky. 	
OAP SVL ÚV SR 	K § 20 nariadenia vlády č. 317/2007 Z. z. 
Žiadame nahradiť slová „akty Európskych spoločenstiev“ slovami „záväzné akty Európskej únie“ v zmysle čl. 27 Legislatívnych pravidiel vlády Slovenskej republiky.  	O 	A 	Upravené v zmysle pripomienky. 	
KOZ SR 	Stanovisko k materiálu ÚRSO – 15094/2011 „Návrh nariadenia vlády SR, ktorým sa mení a dopĺňa nariadenie vlády SR č. 317/2007 Z. z. , ktorým sa ustanovujú pravidlá pre fungovanie trhu s elektrinou v znení neskorších predpisov“ 
KOZ SR nemá k predloženému nariadeniu vlády SR pripomienky.  	O 	A 	 	
SOPK 	K Čl. I bod 3. K § 12 odsek 9,10 na konci vety pripojiť slová „s výnimkou vlastnej spotreby výrobcu elektriny“. 
K Čl. I bod 3. K § 12 odsek 9,10 na konci vety pripojiť slová „s výnimkou vlastnej spotreby výrobcu elektriny“. 

K Čl. I bod 3. K § 12 odsek 9,10 na konci vety pripojiť slová „s výnimkou vlastnej spotreby výrobcu elektriny“. 

(9) Platba za systémové služby a platba za prevádzkovanie systému sa uplatňujú prostredníctvom tarify za systémové služby a tarify za prevádzkovanie systému; tieto tarify sa uplatňujú na koncovú spotrebu elektriny na vymedzenom území s výnimkou vlastnej spotreby výrobcu elektriny. 

Odôvodnenie: 

Je nežiadúce, aby podnikoví výrobcovia, ktorí elektrinu vyrobenú vo vlastnom zariadení nedodávajú do siete, ale sami túto elektrinu spotrebujú vo vlastných prevádzkach a zariadeniach, zdieľali zvýšené náklady z TPS a TSS, nakoľko podnikový výrobca: 
- využíva na výrobu elektriny prevažne zdroje energie, ktoré vznikajú ako vedľajší produkt jeho hlavnej činnosti, čím napomáha znižovať využívanie primárnych zdrojov energií. Takýto postup je plne v súlade s energetickou politikou SR. 
- výroba elektriny u podnikových výrobcov je v zásade stabilná, pričom títo znášajú náklady za odchýlku vzniknutú pri výrobe elektriny, na rozdiel od výrobcov elektriny napr. z OZE, ktorí túto zodpovednosť majú prenesenú na prevádzkovateľa distribučnej sústavy, hoci práve ich výroba sa vyznačuje vysokou fluktuáciou a výrazne ovplyvňuje PS. 
 	Z 	N 	Doterajšie znenie je postačujúce. 

SE PREDAJ 	§13  
Doplniť v §13 za Odsek (2) nový odsek (3) , ktorý znie“ Účastník trhu s elektrinou, ktorý má povolenie na dodávku elektriny, zabezpečuje dodávku elektriny v režime vlastnej zodpovednosti za odchýlku, to neplatí ak ide o dodávku a distribúciu elektriny držiteľa povolenia na dodávku a distribúciu elektriny v miestnej distribučnej sústave .“ 
Nasledujúce odseky prečíslovať. 

Komentár: Máme za to, že držiteľ povolenia na dodávku elektriny ak nejde o držiteľa povolenia na distribúciu spolu s dodávku elektriny v MDS má mať vlastnú zodpovednosť za odchýlku. 
 	Z 	N 	Problematika je riešená v § 13 ods. 7 a 8. 	
SE PREDAJ 	§13  
V§13 odsek (6) vypustiť v druhej vete slove „určitého“ 

Komentár: V texte je postačujúce slovné spojenie „odberné miesto“ 
 	O 	A 	Upravené v zmysle pripomienky. Slovo bolo vypustené. 	
SE PREDAJ 	§13  
V §13 odsek (8) vypustiť slovné spojenie „odberov elektriny z“ 

Komentár: Toto slovné spojenie je nadbytočné 
 	O 	N 	Doterajšie znenie je dostatočné. 	
SE PREDAJ 	§13  
V§13 odsek (9) vypustiť slovné spojenie „ vo veci“ a nahradiť ho slovným spojením „ pre vyhodnotenie odchýlky“ 

Komentár: Presnejšie znenie. 
 	O 	N 	Doterajšie znenie je dostatočné. 	
SE PREDAJ 	§16  
V§16 odsek (8) vypustiť slovné spojenie „určenej zúčtovateľom odchýlky“ a nahradiť ho slovným spojením „za odchýlku“ 

Komentár: Určovať ceny za regulované položky má právo ÚRSO a nie Zúčtovateľ odchýlok 
 	O 	ČA 	Text bol upravený. 	
SE PREDAJ 	Príloha č.2 
V Prílohe č.2 v časti B odsek (4) zmeniť slovné spojenie „ najmenej 40 dní“ na slovné spojenie „najmenej 21 dní“ 

Komentár: Je potrebné skrátiť lehotu na zmenu dodávateľa, aby sa predchádzalo zamedzovaniu vyššej konkurencie trhu s elektrinou. Čím dlhší čas pred zmenou dodávateľa, tým väčšia možnosť ovplyvňovať odberateľa doterajším dodávateľom, aby zmenu nevykonal. Súčasne upraviť aj termín podania námietky 
 	Z 	N 	Zmena lehoty zo 40 dní na 21 dní bude predmetom novely nariadenia vlády po transponovaní „tretieho energetického balíčka“ do národnej legislatívy. 
 	
SE PREDAJ 	Príloha č. 2  
V prílohe č. 2 v časti B odsek (6) zmeniť slovné spojenie „do 22 dní“ na slovné spojenie „ do 14 dní“ 

Komentár : Zosúladenie termínov vo všetkých dotknutých častiach dokumentu 
 	Z 	N 	Doterajšie znenie je dostatočné. 	
SE PREDAJ 	Príloha č. 2 
V prílohe č. 2 v časti C vložiť za odsek (4) nový odsek ktorý znie „Doterajší dodávateľ elektriny môže vzniesť námietku proti zmene dodávateľa elektriny pre príslušné odberné miesta prevádzkovateľovi sústavy do 14 dní pred požadovaným dňom vykonania zmeny dodávateľa elektriny, a to výlučne z dôvodu neukončenia zmluvy o dodávke elektriny vrátane prevzatia zodpovednosti za odchýlku na príslušnom odbernom mieste najneskôr ku dňu zmeny dodávateľa elektriny. Ak bola vznesená námietka podľa prvej vety, prevádzkovateľ sústavy zmenu dodávateľa elektriny nevykoná a bezodkladne o tom informuje doterajšieho dodávateľa elektriny a žiadateľa o vykonanie zmeny dodávateľa elektriny.“ 
A prečíslovať nasledovné odseky. 

Komentár: Jasne sa deklaruje, iba z akého dôvodu je možné zamietnuť zmenu dodávateľa prevádzkovateľom sústavy, ide o identické ustanovenie ako v časti B. 
 	Z 	ČA 	Odsek 4 bol doplnený o odvolávku na odsek 6 časti B. 	
SE PREDAJ 	Príloha č. 2.  
V prílohe č. 2. v časti D odsek (3) zmeniť slovné spojenie „ Odpočtom alebo prepočtom „ na slovné spojenie „skutočným odpočtom“ ďalej za slovo elektriny vložiť „ bodku“ a nasledujúci text od „ podľa priemernej dennej ...“ vypustiť. 

Komentár: Nie je možné pri zmene dodávateľa vychádzať z odhadovaných spotrieb, je nutné vykonať skutočný odpočet, aby neprichádzalo k zvýhodňovaniu resp. poškodzovaniu jedného účastníka trhu pred druhým. 
 	Z 	N 	Doterajšie znenie je dostatočné. 	
SE PREDAJ 	Príloha č. 4 
V prílohe č. 4. V časti B. vypustiť odsek (2) 

Komentár: Máme za to, že ak prevádzkovateľ sústavy odovzdá namerané údaje , tak všetko čo je rozdielom medzi nameranými hodnotami na vstupe a nameranými hodnotami na výstupe sú straty prevádzkovateľa DS a teda nie je namieste hovoriť o nejakom zvyškovom diagrame. 	Z 	N 	Doterajšie znenie je dostatočné. 	
SE PREDAJ 	Príloha č. 4  
V prílohe č. 4 v časti C. vypustiť odsek (5) 

Komentár: Máme za to, že prevádzkovateľom sústavy je aj prevádzkovateľ distribučnej sústavy, čím sa odsekom (3) už definoval spôsob zistenia spotreby odberného miesta pri zmene dodávateľa a tak bod 5 považujeme za nadbytočný. 
 	Z 	N 	Doterajšie znenie je dostatočné. 	
SE PREDAJ 	Príloha č. 4  
V prílohe č. 4 v časti E v odseku (1) vypustiť 2x slovné spojenie „ vrátane podielu na zvyškovom diagrame“ 

Komentár: Máme za to, že ak prevádzkovateľ sústavy odovzdá namerané údaje , tak všetko čo je rozdielom sú straty prevádzkovateľa a teda nie je namieste hovoriť o nejakom zvyškovom diagrame. 
 	Z 	N 	Doterajšie znenie je dostatočné. 	
SE PREDAJ 	Príloha č. 4  
V prílohe č. 4 v časti E. Zostavenie obchodnej bilancie... v odseku (3) vypustiť slovné spojenie „zvyškový diagram distribučnej sústavy“ a nahradiť ho slovným spojením „ diagram strát“ 

Komentár: Máme za to, že ak prevádzkovateľ sústavy odovzdá namerané údaje , tak všetko čo je rozdielom medzi nameranými hodnotami na vstupe a na výstupe distribučnej sústavy sú straty prevádzkovateľa a teda nie je namieste hovoriť o nejakom zvyškovom diagrame. 	Z 	N 	Doterajšie znenie je dostatočné. 	
SE PREDAJ 	Príloha č.4 
V prílohe č. 4 v časti E v odseku (4) vypustiť poslednú vetu a vložiť nový text „K takto určenému hodinovému diagramu sa pripočíta hodinový diagram strát distribučnej sústavy pre príslušnú hodinu“ 

Komentár:Máme za to, že ak prevádzkovateľ sústavy odovzdá namerané údaje , tak všetko čo je rozdielom medzi nameranými hodnotami na vstupe a na výstupe distribučnej sústavy sú straty prevádzkovateľa a teda nie je namieste hovoriť o nejakom zvyškovom diagrame. 	Z 	N 	Doterajšie znenie je dostatočné. 	
SE PREDAJ 	Príloha č. 4  
V prílohe č. 4 v časti F vypustiť odsek (4) 

Komentár: Máme za to, že ak prevádzkovateľ sústavy odovzdá namerané údaje , tak všetko čo je rozdielom medzi nameranými hodnotami na vstupe a na výstupe distribučnej sústavy sú straty prevádzkovateľa a teda nie je namieste hovoriť o nejakom zvyškovom diagrame. 	Z 	N 	Doterajšie znenie je dostatočné. 	
SE PREDAJ 	Príloha č.4 
V prílohe č. 4 v časti G odsek (3) vložiť za slovo „bezodplatne“ slovo „skutočný“ a ďalej vypustiť slovné spojenie „ alebo prepočet spotreby“ 

Komentár: Nie je možné pri zmene typového diagramu, ktorý jednostranne prideľuje prevádzkovateľ sústavy vychádzať z odhadovaných spotrieb, je nutné vykonať skutočný odpočet, aby neprichádzalo k zvýhodňovaniu resp. poškodzovaniu jedného účastníka trhu pred druhým. 
 	Z 	N 	Doterajšie znenie je dostatočné. 	
SE PREDAJ 	Príloha č.5 
V prílohe č. 5. v odseku (15) zmeniť slovo „ôsmich“ na slovo „dvoch“ a ďalej upraviť na konci odseku text „ročných odpočtov nameraných hodnôt „ na text „ podľa ročného skutočného odpočtu nameraných hodnôt vykonaných najneskôr do 20 dní po skončení kalendárneho roku .“ 

Komentár: Nie je prípustné, aby za použitia tzv. plávajúcich odpočtov nebola k žiadnemu dátumu k dispozícii skutočná hodnota spotreby elektriny za príslušný rok za celú skupinu odberateľov na Slovensku , pre ktorú sa vykonáva konečné zúčtovanie, ale len odhadované položky, čo poškodzuje resp. zvýhodňuje jednu skupinu účastníkov trhu pred inou. V prípade navrhnutého ustanovenia budú prevádzkovatelia až do montáže inteligentných meraní povinný po skončení roka najneskôr do 20 dní urobiť skutočný fyzický odpočet všetkých odberateľov, čo po rozpočítaní spotrieb do príslušných TDO významne prispeje k spravodlivejšiemu a transparentnejšiemu zúčtovaniu odchýlok, ale aj spravodlivému účtovaniu spotreby pri zmene cien a pod.. 
 	Z 	N 	Doterajšie znenie je dostatočné. 	
SE PREDAJ 	§22 Účinnosť novely 
V§22 zmeniť účinnosť z „1. septembra 2011” na „1. januára 2012“ 

Komentár: Nie je vhodné v prebiehajúcom roku meniť spôsoby vyhodnocovania odchýlok vzhľadom na to, že sú v platnosti zmluvy na dodávku elektriny s prenesenou zodpovednosťou za odchýlku a dodávatelia nemajú možnosť vplyv zmien z novely Nariadenia uplatniť do platných zmlúv . Ak by sa navrhovaný termín ponechal dopady by znášal iba dodávateľ. 
 	Z 	A 	Upravené v zmysle pripomienky. 	
SE PREDAJ 	§16 odsek (11) Vyhodnocovanie, zúčtovanie a vysporiadanie odchýlky 
V §16 odsek (11) vložiť v prvej vete za slová „odseku 7 písm.a)“ text „a písm.b)“ a text od prvej bodkočiarky až po druhú bodkočiarku vypustiť 
Komentár: Náklady spojené s elimináciou reálnej odchýlky či už sa jedná o kladnú alebo zápornú odchýlku sú známe (konečné) a rozdiely medzi týmito nákladmi a celkovými platbami subjektov zúčtovania by mali byť zúčtované vždy len medzi subjektmi zúčtovania odchýlky a nie vrátiť poskytovateľovi podporných služieb. 
 	Z 	A 	Text bol preformulovaný. Platba subjektov zučtovania za odchýlku podľa doterajšieho § 16 odsek 7 písm. b) bola vypustená.  	
SLOVNAFT 	§ 12 
V § 12 navrhujeme doplniť odsek 11 ktorý znie: 

Platba za systémové služby a platba za prevádzkovanie systému sa neúčtujú za dodanú regulačnú elektrinu v rámci poskytovania podporných služieb. 

Odôvodnenie: 
Dodávaním regulačnej elektriny v rámci poskytovania podporných služieb dodávateľ prispieva k stabilite elektrizačnej sústavy. Nemal by byť zaťažovaný uvedenými poplatkami aj preto, lebo dodáva túto elektrinu do sústavy a nie na koncovú spotrebu priamou dodávkou spotrebiteľovi, alebo na spotrebu v miestnej distribučnej sústave. 

 	O 	N 	Doterajšie znenie nariadenia vlády o PTE je dostatočné.  	
SE, a.s. 	Čl. II k termínu účinnosti nariadenia v časti prechodu na obchodnú hodinu 
Pôvodné znenie 
Čl. II 
Toto nariadenie vlády nadobúda účinnosť 1. septembra 2011. 

Navrhované znenie 
Čl. II 
Toto nariadenie vlády nadobúda účinnosť 1. septembra 2011 okrem bodov 1., 4. a 5., ktoré nadobúdajú účinnosť 1. januára 2012. 

Odôvodnenie 
Prechod zo štvrťhodinového rozlíšenia na obchodnú hodinu vyžaduje zmenu nastavenia systémov v rámci prípravy prevádzky, zadávania a registrácie denných diagramov, ako aj odregulovania odchýlky a jej vyhodnocovania, zúčtovania a vysporiadania. S ohľadom na uvedené je potrebné vytvoriť primeraný časový priestor na implementáciu tejto zmeny do systémov zabezpečujúcich vyššie uvedené činnosti. Zmeny je potrebné premietnuť aj do zmluvných vzťahov. 
 	Z 	A 	Upravené v zmysle pripomienky. Návrh nadobudne účinnosť 1.1.2012. 	
Vych.Distr.,a.s. 	Čl. I bod 1  
V článku I navrhujeme zmeniť bod 1 nasledovne: 

1. V § 2 sa v písmene c) na konci nahrádza čiarka bodkočiarkou a dopĺňa sa text: 

; pre účely zostavovania obchodnej bilancie platí, že ak je hodnota obchodnej hodiny tvorená na základe hodnôt štyroch po sebe idúcich časových úsekov s trvaním 15 minút v intervale jednej obchodnej hodiny, hodnotou obchodnej hodiny je aritmetický priemer hodnôt štyroch po sebe idúcich časových úsekov s trvaním 15 minút v intervale jednej obchodnej hodiny, 

Odôvodnenie: 

Je navrhnuté odstrániť 15-minútové rozlíšenie obchodnej hodiny ako také zrušením písmena d) v § 2. Máme za to, že uvedené zohľadňuje námietky dodávateľov elektriny voči súčasnému spôsobu zostavovania obchodnej bilancie. Upozorňujeme však na skutočnosť, že holistické odstránenie štvrťhodinového rozlíšenia ako také nie je možné, štvrťhodinové merané dáta sú nevyhnutné napríklad na vyhodnotenie dodržiavania rezervovanej kapacity v sústave a podobne. Z tohto dôvodu adresujeme navrhovateľovi zmeny protinávrh, ktorý rieši súčasné aplikačné problémy, ale zároveň zachováva štvrťhodinové rozlíšenie obchodnej hodiny. 
 	Z 	A 	Doplnené v zmysle pripomienky. 	
Vych.Distr.,a.s. 	Čl. I 
V článku I navrhujeme vložiť nové body 2 a 3 (doterajšie body 2 až 5 súvisiaco prečíslovať na body 4 až 7): 

2. V § 2 sa v § 2 za písmeno v) vkladá nové písmeno x), ktoré znie: 

x) koncovou spotrebou na vymedzenom území je množstvo elektriny dodanej koncovým odberateľom pripojeným do prenosovej sústavy, koncovým odberateľom elektriny pripojeným do distribučnej sústavy, vrátane množstva elektriny dodanej do miestnej distribučnej sústavy, vyrobenej a dodanej v miestnej distribučnej sústave a množstva elektriny vyrobenej a dodanej výrobcom elektriny koncovým odberateľom elektriny bez použitia prenosovej alebo distribučnej sústavy alebo spotrebovanej priamo koncovým odberateľom elektriny v mieste výroby elektriny okrem vlastnej spotreby elektriny pri výrobe elektriny a spotreby elektriny na účely prečerpávania v prečerpávacích vodných elektrárňach, a okrem vlastnej spotreby a strát elektriny v sústave prevádzkovateľa prenosovej sústavy a prevádzkovateľov regionálnych distribučných sústav 

3. V § 12 odsek 5 znie: 

(5) Prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi prenosovej sústavy prostredníctvom prevádzkovateľa sústavy, do ktorej je jeho odberné miesto pripojené. Prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi sústavy, do ktorej je miestna distribučná sústava pripojená, za množstvo elektriny dodané do tejto miestnej distribučnej sústavy priamo na základe zmluvy o distribúcii a prístupe do distribučnej sústavy, alebo prostredníctvom svojho dodávateľa elektriny, ktorý pre prevádzkovateľa miestnej distribučnej sústavy zabezpečuje dodávku elektriny na základe zmluvy o združenej dodávke elektriny. V prípade, že do miestnej distribučnej sústavy je pripojené aj zariadenie na výrobu elektriny, prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi sústavy, do ktorej je miestna distribučná sústava pripojená aj za elektrinu vyrobenú vo vlastnom zariadení na výrobu elektriny a v inom zariadení na výrobu elektriny pripojených do miestnej distribučnej sústavy a spotrebovanú v rámci ostatnej spotreby elektriny prevádzkovateľa miestnej distribučnej sústavy okrem vlastnej spotreby elektriny pri výrobe elektriny a spotreby elektriny na účely prečerpávania v prečerpávacích vodných elektrárňach. 

Odôvodnenie: 

k bodu 2.: Navrhovateľ predložil návrh na zmenu § 12 odsek 9 vládneho nariadenia, v ktorom navrhuje uplatňovať tarify za prevádzkovanie systému a systémové služby na koncovú spotrebu. Spoločnosť Východoslovenská tento legislatívny zámer víta, zároveň však navrhuje- vzhľadom na to, že v dnešnom znení vládneho nariadenia definícia koncovej spotreby nie je upravená- doplnenie tejto definície tak, aby maximálne napĺňala účel sledovaný navrhovateľom. Do koncovej spotreby bude takto spadať všetka elektrina s výnimkou (i) spotreby elektriny pri výrobe elektriny, (ii) spotreby elektriny v prečerpávacích vodných elektrárňach, (iii) spotreby elektriny prevádzkovateľa prenosovej alebo regionálnej distribučnej sústavy potrebná na prevádzkovanie stavebných častí zariadení sústavy a technologických zariadení sústavy a (iv) strát v sústavách prevádzkovateľov prenosovej alebo regionálnej distribučnej sústavy. 

k bodu 3.: Navrhovateľ v § 12 odseky 9 a 10 upravuje, na ktorú časť spotreby sa má vzťahovať tarifa za prevádzkovanie systému a systémových služieb. Spoločnosť Východoslovenská distribučná tento legislatívny zámer víta, zároveň však navrhuje sprecizovanie relevantného súvisiaceho ustanovenia v § 12 odsek 5, v záujme dosiahnutia vnútornej konzistentnosti vládneho nariadenia v § 12. 
 	Z 	ČA 	Doterajšia definícia koncovej spotreby na vymedzenom území bola z § 4 presunutá do § 2. Doterajšie znenie v § 12 odsek 4 je dostatočné.  	
Vych.Distr.,a.s. 	Čl. II. 
Článok II navrhujeme upraviť nasledovne: 

Toto nariadenie vlády nadobúda účinnosť 1. januára 2012. 

Odôvodnenie: 

Navrhovateľ navrhuje zmeniť dnešný spôsob bilancovania a súvisiaceho zasielania dát v štvrťhodinovom rozlíšení. Uvedené si vyžiada zmeny v IT systémoch prevádzkovateľov distribučných sústav. Termín 1.september 2011 nie je na vykonanie týchto potrebných zmien dostatočný. 
 	Z 	A 	Upravené v zmysle pripomienky. Účinnosť návrhu bola odložená na 1.1.2012. 	
OKTE 	Vlastný materiál, čl. I., bod 5 
Navrhujeme zmeniť text na "5. V texte nariadenia vlády sa vypúšťajú slová „v štvrťhodinovom rozlíšení“ vo všetkých tvaroch v §8 odsek 4, §15 odsek 4, §16 odseky 2,6,8,14,15." 
V týchto bodoch sa jedná o výstupné údaje. 
V §8 odsek 4 sa jedná o výstup zo systému prevádzkovateľa prenosovej sústavy. 
V ostatných bodoch ide o výstupy zo systému zúčtovania odchýlok. 	Z 	N 	Na základe vzájomných rokovaní ZDE, OKTE, SEPS, URSO sa ponecháva doterajšie vyhodnotenie odchýlok v štvrťhodinovom rozlíšení. 	
OKTE 	Vlastný materiál, čl. I. bod 1 
Navrhujeme ponechať v pôvodnom znení, nakoľko meranie je u prevádzkovateľov sústav štandartne v 15 minútovom rozlíšení. V tomto rozlíšení bolo používané na výpočet odchýlok v hodinovom rastri aj pred prechodom na 15 minútový raster. 	Z 	A 	Doterajšie znenie zostalo nezmenené. 	
OKTE 	Vlastný materiál, čl. II. 
Navrhujeme posunúť platnosť od 1.1.2012. 
Nie je vhodné meniť pravidlá v tak krátkej dobe a počas kalendárneho roka. Je potrebné upraviť systémy, zmluvy, prevádzkové poriadky a pod. 	Z 	A 	Upravené v zmysle pripomienky. Účinnosť bola odložená na 1.1.2012.  	
Verejnosť 	 
Subjekt: Zväz hutníctva, ťažobného priemyslu a geológie SR vznáša pripomienky: 

V novelizačnom bode č.3, v §12 formulovať odsek 9 nasledovne: 
„(9) Platba za systémové služby a platba za prevádzkovanie systému sa uplatňujú prostredníctvom tarify za systémové služby a tarify za prevádzkovanie systému; tieto tarify sa uplatňujú na koncovú spotrebu elektriny na vymedzenom území s výnimkou vlastnej spotreby výrobcu elektriny a s výnimkou vlastnej a ostatnej spotreby elektriny prevádzkovateľa miestnej distribučnej sústavy, ktorá bola vyrobená v zariadení pripojenom do tejto sústavy.“ 
Odôvodnenie: 
Považujeme nelogické, aby podnikoví výrobcovia a podnikoví prevádzkovatelia miestnej distribučnej sústavy, ktorí elektrinu vyrobenú vo vlastnom zariadení, alebo v zariadení pripojenom do miestnej distribučnej sústavy, nedodávajú do sústavy, ale sami túto elektrinu spotrebujú vo vlastných prevádzkach a zariadeniach, zdieľali zvýšené náklady z TPS a TSS, nakoľko podnikoví výrobcovia a podnikoví prevádzkovateľ miestnej distribučnej sústavy v zariadeniach pripojených do tejto sústavy:- využívajú na výrobu elektriny prevažne zdroje energie, ktoré vznikajú ako vedľajší produkt jeho hlavnej činnosti, čím napomáha znižovať využívanie primárnych zdrojov energií. Takýto postup je plne v súlade s energetickou politikou SR.- výroba elektriny je v zásade stabilná, pričom títo znášajú náklady za odchýlku vzniknutú pri výrobe elektriny, na rozdiel od výrobcov elektriny napr. z OZE, ktorí túto zodpovednosť majú prenesenú na prevádzkovateľa distribučnej sústavy, hoci práve ich výroba sa vyznačuje vysokou fluktuáciou a výrazne ovplyvňuje podporné služby. 

V §12 vypustiť odsek 7. Doterajšie odseky 8 až 10 sa označujú ako odseky 7 až 9. 
Odôvodnenie: 
Zásadne nesúhlasíme s tým, aby sa navrhovaná právna úprava vzťahovala na vlastnú spotrebu výrobcu elektriny z dôvodov uvedených vyššie. 
 	O 	N 	§ 12 ods. 9 bol preformulovaný po rozporových konaniach s ostatnými dotknutými stranami, nakoľko na účely cenovej regulácie sú tarifa za systémové služby a tarifa za prevádzkovanie systému definované vo vyhláške č. 225/2011 Z. z.  	
SEPS, a. s.  	§ 2 písmeno d) 
Navrhujeme akceptovať úpravu (bod 1. novely) len čiastočne, t. j. ponechať prvú časť definície 
„d) štvrťhodinovým rozlíšením obchodnej hodiny postupnosť štyroch po sebe idúcich časových úsekov s trvaním 15 minút“ 
a zvyšnú časť textu vypustiť. Zároveň nedôjde k novelou navrhovanému prečíslovaniu písmen. 

Odôvodnenie: 
Zachovanie definície je potrebné, nakoľko meranie elektriny sa u prevádzkovateľov sústav v ES SR štandardne realizuje v 15 minútovom intervale. 
 	Z 	ČA 	Bolo ponechané pôvodné znenie. 	
SEPS, a. s.  	§ 2 nové písmeno 
Navrhujeme vložiť nové písmeno w) v znení: 
„w) celkovou výrobou elektriny na vymedzenom území výroba elektriny meraná na svorkách zariadení na výrobu elektriny, ktorá zahŕňa aj vlastnú spotrebu elektriny pri výrobe elektriny,“ 

Odôvodnenie: 
Z § 4 ods. 5 bol urobený presun definície. 
 	O 	A 	Doterajšia definícia celkovej výroby elektriny na vymedzenom území bola presunutá z § 4 do § 2. 	
SEPS, a. s.  	§ 2 nové písmeno 
Navrhujeme vložiť nové písmeno x) v znení: 
„x) spotrebou elektriny na vymedzenom území množstvo elektriny určené ako súčet celkovej výroby elektriny na vymedzenom území a dovozu elektriny, od ktorého sa odpočíta vývoz elektriny,“ 

Odôvodnenie: 
Z § 4 ods. 5 bol urobený presun definície. 
 	O 	A 	Doterajšia definícia bola presunutá z § 4 do § 2.  	
SEPS, a. s.  	§ 2 nové písmeno 
Navrhujeme vložiť nové písmeno y) v znení: 
„y) koncovou spotrebou elektriny na vymedzenom území ostatná spotreba elektriny prevádzkovateľov sústav, elektrina dodaná koncovým odberateľom elektriny vrátane elektriny vyrobenej v zariadení na výrobu elektriny a dodanej priamym vedením koncovým odberateľom elektriny alebo spotrebovanej pre celkovú vlastnú spotrebu výrobcu elektriny okrem vlastnej spotreby elektriny pri výrobe elektriny v mieste umiestnenia zariadenia na výrobu elektriny,“ 

Odôvodnenie: 
Z § 4 ods. 5 bol urobený presun definície. 
 	O 	ČA 	Doterajšia definícia bola presunutá z § 4 do § 2. 	
SEPS, a. s.  	§ 2 nové písmeno 
Navrhujeme vložiť nové písmeno z) v znení: 
„z) cezhraničným tokom elektriny tok elektriny do alebo z vymedzeného územia,“ 

Odôvodnenie: 
Tento pojem nie je doteraz v legislatíve nikde uvedený. Prevádzkovatelia DS majú tendenciu si ho vykladať ako toky medzi distribučnými sústavami na vymedzenom území. 
 	O 	A 	Definícia bola doplnená do § 2.  	
SEPS, a. s.  	§ 2 nové písmeno 
Navrhujeme vložiť nové písmeno aa) v znení: 
„aa) Systémom GCC (Grid Control Cooperation) systém spolupráce synchrónne prepojených prevádzkovateľov prenosových sústav s cieľom eliminácie vzájomnej regulácie sekundárnych regulátorov v opačných smeroch.“ 

Odôvodnenie: 
Potreba zavedenia novej definície v súvislosti s implementáciou funkcionality GCC, ktorú plánuje SEPS, a. s. realizovať v spolupráci s ČEPS, a.s. 
 	Z 	A 	Definícia bola spresnená a doplnená do § 2. 	
SEPS, a. s.  	§ 3 odsek 1 
Navrhujeme upraviť znenie odseku 1 nasledovne: 
„(1) Pripojenie nového elektroenergetického zariadenia do sústavy, zmena technických parametrov existujúceho elektroenergetického zariadenia už pripojeného do sústavy alebo nahradenie existujúceho elektroenergetického zariadenia už pripojeného do sústavy novým sa uskutočňuje na základe zmluvy o pripojení do sústavy3), resp. dodatku k pôvodnej zmluve o pripojení, po splnení technických podmienok4) a obchodných podmienok prevádzkovateľa sústavy užívateľom sústavy.“ 

Odôvodnenie: 
Navrhované znenie presnejšie popisuje pôvodné znenie odseku – konkrétne prípady, ktoré sú predmetom odseku 1, nemení sa pôvodný zmysel odseku 1. 
 	O 	N 	Doterajšie znenie je dostačujúce.  	
SEPS, a. s.  	§ 3 odsek 2 
Navrhujeme upraviť znenie odseku 2 nasledovne: 
„(2) Elektroenergetické zariadenie slúžiace na pripojenie do sústavy vybuduje príslušný prevádzkovateľ sústavy alebo podnikateľ5) po vzájomnej dohode na základe požiadaviek užívateľa sústavy v súlade s technickými a obchodnými podmienkami prevádzkovateľa sústavy.“ 

Odôvodnenie: 
Navrhované znenie spresňuje pôvodné znenie - nemení sa pôvodný zmysel odseku 2. 
 	O 	A 	Odsek bol upravený v zmysle pripomienky. 	
SEPS, a. s.  	§ 3 odsek 3 
Navrhujeme upraviť znenie odseku spôsobom, že text „tak, aby bola zachovaná bezpečnosť“ sa nahradí textom „tak, aby nedochádzalo k obmedzovaniu existujúcich užívateľov sústavy a aby bola naďalej zachovaná bezpečnosť“. 

Odôvodnenie: 
Navrhované znenie spresňuje pôvodné znenie - nemení sa pôvodný zmysel odseku 3. 
 	O 	N 	Doterajšie znenie je dostačujúce. 	
SEPS, a. s.  	§ 3 odsek 4 
Navrhujeme pôvodný odsek 4 rozdeliť na 3 samostatné odseky – osobitné ustanovenia pre odberateľa, pre výrobcu a pre prevádzkovateľa distribučnej sústavy. Znenie odsekov bude nasledovné: 
„(4) Pri uzatváraní zmlúv o pripojení do sústavy s existujúcimi, už pripojenými odberateľmi, ktorí ešte nemajú takúto zmluvu s príslušným prevádzkovateľom sústavy uzavretú, sa pre odberné miesto za maximálnu rezervovanú kapacitu pripojenia považuje najvyššia nameraná hodnota príkonu za obdobie posledných dvoch rokov. Maximálna rezervovaná kapacita sa určuje osobitne pre každé odberné miesto. Za takto určenú maximálnu rezervovanú kapacitu u existujúcich odberateľov sa cena za pripojenie alebo náklady za pripojenie neúčtujú. 
(5) Pri uzatváraní zmlúv o pripojení do sústavy s existujúcimi, už pripojenými výrobcami elektriny, ktorí ešte nemajú takúto zmluvu s príslušným prevádzkovateľom sústavy uzavretú, sa za maximálnu rezervovanú kapacitu pripojenia v mieste pripojenia do sústavy považuje inštalovaný zdanlivý elektrický výkon existujúceho elektroenergetického zariadenia slúžiaceho na výrobu elektriny. Maximálna rezervovaná kapacita sa určuje osobitne pre každé odberné miesto. Za takto určenú maximálnu rezervovanú kapacitu u existujúcich výrobcov sa cena za pripojenie alebo náklady za pripojenie neúčtujú. 
(6) Pri uzatváraní zmlúv o pripojení do prenosovej sústavy s existujúcimi, už pripojenými prevádzkovateľmi distribučných sústav, ktorí ešte nemajú takúto zmluvu s prevádzkovateľom prenosovej sústavy uzavretú, sa za maximálnu rezervovanú kapacitu považuje suma inštalovaných výkonov transformátorov slúžiacich na pripojenie prevádzkovateľa distribučnej sústavy do prenosovej sústavy v mieste pripojenia do prenosovej sústavy. Maximálna rezervovaná kapacita sa určuje osobitne pre každé odberné miesto. Za takto určenú maximálnu rezervovanú kapacitu u existujúcich prevádzkovateľov distribučnej sústavy sa cena za pripojenie alebo náklady za pripojenie neúčtujú.“ 
Doterajší odsek 5 sa označí ako odsek 7. 

Odôvodnenie: 
Navrhované riešenie sprehľadňuje postup, ktorým sa pristupuje k existujúcim užívateľom sústavy pri stanovovaní maximálnej rezervovanej kapacity (MRK). Odseky 4 a 5 rešpektujú pôvodné znenie odseku 4 s menšími úpravami, nemenia však zmysel pôvodného odseku. Nový odsek 6 popisuje prístup prevádzkovateľa PS pri stanovovaní MRK pre užívateľa PS typu prevádzkovateľ DS ako existujúceho užívateľa, ktorý už je pripojený do PS. Navrhovaným prístupom vychádza prevádzkovateľ PS v ústrety prevádzkovateľovi DS, nakoľko v porovnaní s pôvodným znením, bude MRK v mieste pripojenia do PS stanovená ako suma inštalovaných výkonov transformátorov slúžiacich na pripojenie prevádzkovateľa DS do PS, a nie ako najvyššia nameraná hodnota príkonu za obdobie posledných dvoch rokov, čo je určite nižšia hodnota ako suma inštalovaných výkonov transformátorov. 	Z 	N 	Doterajšie znenie je dostačujúce. K problematike je potrebná diskusia dotknutých strán. 

SEPS, a. s.  	§ 3 nový odsek 
Navrhujeme pred odsek 7 (doterajší odsek 5) vložiť nový odsek 7 v nasledujúcom znení: 
„(7) Existujúci užívatelia už pripojení do sústavy, ktorí ešte nemajú s príslušnými prevádzkovateľmi sústavy uzavretú zmluvu o pripojení do sústavy, sú povinní ju uzatvoriť najneskôr do 90 dní od doručenia písomnej výzvy príslušného prevádzkovateľa sústavy.“ 
Odsek 7 (doterajší odsek 5) sa označí ako odsek 8. 

Odôvodnenie: 
Posilnenie pozície príslušného prevádzkovateľa sústavy smerom k jeho existujúcim užívateľom, ktorí už sú do sústavy pripojení, avšak nemajú ešte uzatvorenú zmluvu o pripojení z dôvodov na strane užívateľov sústavy. Ide o urýchlenie procesu uzatvárania zmlúv o pripojení. 	Z 	N 	Doterajšie znenie je dostačujúce. 	
SEPS, a. s.  	§ 3 nové odseky 
Navrhujeme za odsek 8 (doterajší odsek 5) vložiť dva nové odseky 9 a 10 v nasledujúcom znení: 
„(9) V prípade, že užívateľ prenosovej sústavy počas 60 za sebou idúcich mesiacov nevyužíva maximálnu rezervovanú kapacitu pripojenia ani do výšky 80 %, má prevádzkovateľ prenosovej sústavy právo požiadať úrad o súhlas znížiť maximálnu rezervovanú kapacitu pripojenia. Rozhodnutie úradu sa stane podkladom pre úpravu existujúcej zmluvy o pripojení premietnutím rozhodnutia úradu do dodatku k zmluve o pripojení. 
(10) V prípade, že prevádzkovateľ prenosovej sústavy preukáže relevantnou analýzou, že v priebehu času zanikla alebo zanikne opodstatnenosť pripojenia užívateľa do prenosovej sústavy a toto pripojenie sa pre prevádzkovateľa prenosovej sústavy stane technicky i ekonomicky neopodstatneným, prevádzkovateľ prenosovej sústavy má právo požiadať úrad o súhlas so zrušením predmetného miesta pripojenia užívateľa pripojeného do prenosovej sústavy. Prevádzkovateľ prenosovej sústavy je oprávnený vykonať odpojenie a odstránenie svojich relevantných zariadení na základe rozhodnutia úradu.“ 

Odôvodnenie: 
V prvom prípade (vloženie odseku 9) je potrebné, aby bolo legislatívne ošetrené dlhodobé nevyužívanie MRK u výrobcov elektriny, napr. znížením MRK, čím sa dosiahne uvoľnenie MRK pre ostatných potenciálnych výrobcov elektriny so zámerom pripojiť sa do PS. Takýto prístup bude pozitívne prispievať rozvoju vnútorného trhu s elektrinou nielen v rámci Slovenska, ale aj v rámci príslušného regiónu. 
Druhý prípad (vloženie odseku 10) reaguje na stav, keď v súčasnosti vznikajú rôzne neopodstatnené náklady u prevádzkovateľa PS z dôvodu nízkeho využívania pripojení (MRK) zo strany prevádzkovateľa DS a neexistuje spôsob, ako tieto historicky vzniknuté prípady legislatívne relevantným spôsobom ukončiť. 
 	Z 	N 	Doterajšie znenie je dostačujúce. 	
SEPS, a. s.  	§ 4 odsek 5  
Navrhujeme formuláciu úvodnej vety nasledovne: „Prevádzkovateľ prenosovej sústavy uverejňuje denne, v prípade nepracovného dňa najbližší pracovný deň, na svojej internetovej stránke údaje za predchádzajúci deň o“ 

Odôvodnenie: 
Pred zverejnením údajov je nutná manuálna kontrola údajov a prípadné oslovenie subjektov, ktoré neposlali údaje. Mnohé subjekty neposkytujú údaje počas dní pracovného voľna, ale až najbližší pracovný deň. 
 	Z 	N 	Doterajšie znenie je dostačujúce. 	
SEPS, a. s.  	§ 4 odsek 5 písmená a) až e) 
Navrhujeme vypustiť definície pojmov z písmen a) až c), nakoľko sme ich navrhli presunúť do § 2 (ako písmená w), x) a y). Písmeno d) navrhujeme ponechať bez zmeny, znenie písmena e) navrhujeme upraviť (spresniť). Znenie príslušných písmen bude nasledovné: 
„a) celkovej výrobe elektriny na vymedzenom území, 
b) spotrebe elektriny na vymedzenom území, 
c) koncovej spotrebe elektriny na vymedzenom území, 
d) cezhraničných tokoch výkonov vrátane cezhraničných tokov distribučnou sústavou, 
e) plánovaných a skutočných cezhraničných výmenách elektriny na úrovni prenosovej sústavy.“ 

Odôvodnenie: 
Definície vypustené z písmen a) až c) je potrebné uvádzať priamo v paragrafe týkajúcom sa vymedzenia základných pojmov. 
Úpravu písmena e) navrhujeme z dôvodu súladu s údajmi posielanými a zverejňovanými za Slovensko pre ENTSO-E na úrovni prenosovej sústavy a z dôvodu, že prevádzkovateľ PS reguluje saldo ES SR na úrovni prenosovej sústavy. Ďalším dôvodom úpravy je skutočnosť, že sa vymieňa elektrina, nie výkon. 
 	Z 	A 	Odsek bol upravený v zmysle pripomienky. 	
SEPS, a. s.  	§ 4 odsek 6  
Navrhujeme upraviť prvú vetu nasledovne: 
„Prevádzkovateľ regionálnej distribučnej sústavy odovzdá prevádzkovateľovi prenosovej sústavy denne do 12:00 h súhrnné údaje v MWh za predchádzajúci deň, v prípade nepracovného dňa najbližší pracovný deň do 12:00 h, o množstve ostatnej spotreby elektriny, skutočnom množstve elektriny distribuovanej koncovým odberateľom elektriny pripojeným do jeho sústavy vrátane prevádzkovateľov miestnych distribučných sústav pripojených do jeho sústavy a skutočných cezhraničných tokoch elektriny na základe údajov z priebehových meraní odberných miest a hodnôt z typových diagramov odberných miest s presnosťou na tri desatinné miesta a súhrnné údaje podľa odsekov 7 a 9.“ 
Ďalej navrhujeme na konci druhej vety slovo „nezapočíta“ nahradiť slovom „započíta“. 

Odôvodnenie: 
Najmä miestne distribučné sústavy nemajú zabezpečený zber údajov cez dni pracovného voľna. 
„Ostatná“ spotreba je takto v súlade s návrhom v definícii koncovej spotreby. 
Miestne distribučné sústavy majú problém s denným zberom údajov koncového odberu. Regionálne distribučné sústavy majú diaľkový odpočet prenosov medzi regionálnou a miestnou distribučnou sústavou, čo je možné využiť ako automatický zber údajov pre koncovú spotrebu, v ktorej tak bude zahrnutá aj distribúcia v rámci miestnych distribučných sústav. 
 	Z 	N 	Doterajšie znenie je dostačujúce. 	
SEPS, a. s.  	§ 4 odsek 7  
Navrhujeme upraviť znenie odseku nasledovne: 
“Prevádzkovateľ miestnej distribučnej sústavy odovzdá prevádzkovateľovi regionálnej distribučnej sústavy, do ktorej je pripojený, denne do 12:00 h súhrnné údaje v MWh za predchádzajúci deň, v prípade nepracovného dňa najbližší pracovný deň do 12:00 h, o skutočných cezhraničných tokoch elektriny na základe údajov z priebehových meraní odberných miest a hodnôt z typových diagramov odberných miest s presnosťou na tri desatinné miesta a súhrnné údaje podľa odseku 9 s presnosťou na tri desatinné miesta.“ 
Poslednú vetu navrhujeme vypustiť. 

Odôvodnenie: 
Miestne distribučné sústavy majú problém s denným zberom údajov koncového odberu. 
Z dôvodu využitia automatického zberu údajov na rozhraní medzi regionálnou a miestnou distribučnou sústavou, ktorú by posielala regionálna DS, nie je potrebné nahlasovanie ostatnej spotreby a distribúcie koncovým odberateľom priamo od miestnej DS pre vyhodnotenie koncovej spotreby. 
Chýbalo znenie s akou presnosťou majú prevádzkovatelia MDS poskytovať údaje. 
 	Z 	N 	Doterajšie znenie je dostačujúce. 	
SEPS, a. s.  	§ 4 odsek 8  
Navrhujeme vypustiť text: 
„a prevádzkovateľovi distribučnej sústavy, do ktorej je zariadenie na výrobu elektriny pripojené“. 
Navrhujeme text úvodnej vety za slovami „prevádzkovateľovi prenosovej sústavy“ nahradiť znením: 
„denne do 12:00 h súhrnné údaje v MWh za predchádzajúci deň, v prípade nepracovného dňa najbližší pracovný deň do 12:00 h, za všetky zariadenia na výrobu elektriny“. 

Odôvodnenie: 
Nahlasovanie týchto údajov prevádzkovateľom distribučných sústav je zbytočné. 
V nepracovných dňoch je problematické nahlasovanie údajov od výrobcov. Pre vyhodnotenie dennej spotreby ES SR nie je potrebné členenie po jednotlivých zariadeniach. 
 	Z 	N 	Doterajšie znenie je dostačujúce. 	
SEPS, a. s.  	§ 4 odsek 9 
Navrhujeme v úvodnej vete za slovami „za predchádzajúci deň“ vložiť čiarku a nasledujúci text upraviť: 
„v prípade nepracovného dňa najbližší pracovný deň do 10:00 h, alebo do 25. dňa v mesiaci predpokladané údaje v MWh za každý deň nasledujúceho mesiaca za všetky zariadenia na výrobu elektriny“. 

Odôvodnenie: 
V nepracovných dňoch je problematické nahlasovanie údajov od výrobcov. Pre vyhodnotenie dennej spotreby ES SR nie je potrebné členenie po jednotlivých zariadeniach. 
 	Z 	N 	Doterajšie znenie je dostačujúce. 	
SEPS, a. s.  	§ 4 nové odseky  
Navrhujeme za odsek 9 vložiť päť nových odsekov 10 až 14 v znení: 
„(10) Výrobca elektriny podľa odseku 9 odovzdá prevádzkovateľovi distribučnej sústavy do ktorej je pripojený súhrnné údaje za celý mesiac do siedmeho dňa nasledujúceho mesiaca v členení podľa primárneho zdroja energie podľa odseku 9. 
(11) Výrobca elektriny podľa odseku 8 odovzdá prevádzkovateľovi prenosovej sústavy súhrnné údaje za celý mesiac do desiateho dňa nasledujúceho mesiaca v členení podľa odseku 8 a v členení podľa primárneho zdroja energie. 
(12) Výrobca elektriny s celkovým inštalovaným výkonom nad 100 MW odovzdá súhrnné mesačné údaje osobitne za každé zariadenie na výrobu elektriny. 
(13) Prevádzkovateľ miestnej distribučnej sústavy odovzdá prevádzkovateľovi regionálnej distribučnej sústavy, do ktorej je pripojený, súhrnné údaje za celý mesiac podľa odsekov 7 a 10 do ôsmeho dňa nasledujúceho mesiaca. 
(14) Prevádzkovateľ regionálnej distribučnej sústavy odovzdá prevádzkovateľovi prenosovej sústavy súhrnné údaje za celý mesiac podľa odsekov 6 a 10 do desiateho dňa nasledujúceho mesiaca.“ 
Následne navrhujeme doterajší odsek 10 označiť ako odsek 15 a text „6 až 9“ nahradiť znením „6 a 8“. 

Odôvodnenie: 
Pre správnu bilanciu výroby a spotreby Slovenska za daný mesiac je nevyhnutný aj zber mesačných údajov, pretože denné údaje od účastníkov trhu obsahujú určitú nepresnosť. Mesačné údaje sú už dostatočne hodnoverné. 
Je potrebné sledovanie výroby v členení podľa primárnych zdrojov energie. Na úrovni mesačných štatistík je to dostatočné. 
Nový odsek 12 je potrebný z dôvodu, aby na úrovni mesačných údajov bola sledovaná štatistika po jednotlivých zdrojoch u významných výrobcov nad 100 MW celkového inštalovaného výkonu. 
 	Z 	A 	Odseky boli doplnené. 	
SEPS, a. s.  	§ 6 odsek 2 
Navrhujeme upraviť znenie úvodnej vety odseku 2 nasledovne: 
„(2) Prevádzkovateľ prenosovej sústavy na vymedzenom území určí a uverejní na svojej internetovej stránke, resp. na internetovej stránke aukčnej kancelárie zodpovednej za prideľovanie prenosových kapacít na cezhraničných profiloch (ďalej len „aukčná kancelária“) v termínoch podľa pravidiel aukcií platných na príslušnom cezhraničnom profile voľnú prenosovú kapacitu cezhraničných profilov, ktorá je využiteľná subjektmi zúčtovania na dovoz elektriny alebo na vývoz elektriny (ďalej len "voľná obchodovateľná kapacita"), a to“. 
Ostatný text - znenie písmen a) až d) ponechať bez zmeny. 

Odôvodnenie: 
Úprava znamená jednoznačné zavedenie povinnosti zverejňovania kapacít subjektmi zodpovednými za ich alokáciu. 
 	Z 	A 	Odsek bol upravený v zmysle pripomienky. 	
SEPS, a. s.  	§ 6 odsek 4 a 5 
Navrhujeme znenie „podľa pravidiel platných na uskutočňovanie aukcií na príslušnom cezhraničnom profile“ nahradiť znením „podľa pravidiel aukcií platných na príslušnom cezhraničnom profile“. 

Odôvodnenie: 
Formálna úprava (odstránenie nelogického znenia), súlad so znením v odseku 2. 
 	Z 	A 	Zosúladenie so znením v odseku 2. 	
SEPS, a. s.  	§ 6 odsek 6 
Navrhujeme znenie odseku upraviť nasledovne: 
„(6) Aukcie organizuje prevádzkovateľ prenosovej sústavy na vymedzenom území v súčinnosti s prevádzkovateľmi prenosovej sústavy susediacich členských štátov Európskej únie a tretích štátov, resp. aukčná kancelária, ktorá je touto funkciou prevádzkovateľom prenosovej sústavy poverená. Prevádzkovateľ prenosovej sústavy uverejňuje na svojej internetovej stránke pravidlá aukcie alebo odkaz na pravidlá aukcie a príslušnú aukčnú kanceláriu.“ 

Odôvodnenie: 
Jednoznačnejšia definícia povinností PPS. 
 	Z 	A 	Odsek bol upravený v zmysle pripomienky. 	
SEPS, a. s.  	§ 6 odsek 10 
Navrhujeme znenie odseku upraviť nasledovne: 
„(10) Prevádzkovateľ prenosovej sústavy uverejňuje na svojej internetovej stránke, resp. na internetovej stránke aukčnej kancelárie 
a) informácie o očakávanej voľnej obchodovateľnej prenosovej kapacite na cezhraničných profiloch v jednotlivých dňoch a hodinách ponúkaných pre účastníkov trhu s elektrinou, 
b) podmienky a pravidlá aukcií najneskôr 14 pracovných dní predo dňom uzávierky na príjem ponúk do aukcie, 
c) podmienky rezervácie kapacít z aukcií a prevodu kapacít, 
d) cenu za rezervovanú kapacitu.“ 

Odôvodnenie: 
Jednoznačnejšia definícia povinností PPS. 
 	Z 	A 	Odsek bol upravený v zmysle pripomienky. 	
SEPS, a. s.  	§ 6 nový odsek 
Navrhujeme za odsek 10 vložiť nový odsek 11 v znení: 
„(11) Prevádzkovateľ prenosovej sústavy uverejňuje na svojej internetovej stránke súhrnné údaje o pridelených kapacitách cezhraničných profilov po hodinách a dňoch a o ich využití, súhrnné údaje o skutočne využitých kapacitách; hodinové merané toky uverejňuje nasledujúci pracovný deň.“ 
Doterajšie odseky 11 a 12 sa označia ako odseky 12 a 13. 

Odôvodnenie: 
Jednoznačnejšia definícia povinností PPS. 
 	Z 	A 	Nový odsek bol vložený v zmysle pripomienky. 	
SEPS, a. s.  	§ 6 nový odsek 
Navrhujeme za odsek 12 (doterajší odsek 11) vložiť nový odsek 13 v znení: 
„(13) Subjekt zúčtovania zasiela požiadavky na cezhraničný prenos elektriny prevádzkovateľovi prenosovej sústavy v súlade s pravidlami stanovenými v zmluve o prenose elektriny cez spojovacie vedenia. Hodnoty požadovaných cezhraničných prenosov elektriny sú po prijatí informačným systémom prevádzkovateľa prenosovej sústavy zaslané do systému zúčtovateľa odchýlok a skontrolované voči disponibilnej finančnej zábezpeke. V prípade nedostatočnej výšky disponibilnej finančnej zábezpeky je prevádzkovateľ prenosovej sústavy oprávnený požadovaný cezhraničný prenos odmietnuť.“ 
Odsek 13 (doterajší odsek 12) sa označí ako odsek 14. 

Odôvodnenie: 
Jednoznačné zadefinovanie práva PPS pre prípad insolventnosti účastníka trhu. 
 	Z 	A 	Odsek bol vložený v zmysle pripomienky. 	
SEPS, a. s.  	§ 7 odsek 6 
Navrhujeme ponechať pôvodný text (neakceptovať vypustenie). 

Odôvodnenie: 
Meranie elektriny v ES SR sa štandardne vykonáva v 15 minútovom intervale. 
 	Z 	A 	Doterajšie znenie bolo ponechané. 	
SEPS, a. s.  	§ 8 odsek 2 
Navrhujeme za slová „za poskytovanie systémových služieb“ vložiť čiarku a doplniť nasledujúci text: 
„nákladov za prevádzkovanie systému a platby súvisiace s odvodom do Národného jadrového fondu.“ 

Odôvodnenie: 
Pri definovaní zložiek ceny za univerzálnu službu absentovala položka súvisiaca s odvodom do NJF. 
 	Z 	N 	Doterajšie znenie je postačujúce. Odvod nie je súčasťou ceny elektriny. 
 	
SEPS, a. s.  	§ 8 odsek 3 
Navrhujeme za slová „dodávateľom regulačnej elektriny“ vložiť čiarku a nasledujúci text: 
„resp. sám ako poskytovateľ regulačnej elektriny automatickou aktiváciou regulačnej elektriny a to výlučne parametrov sekundárnej regulácie výkonu z riadiaceho informačného systému dispečingu prevádzkovateľa prenosovej sústavy v spolupráci so susednými prevádzkovateľmi prenosových sústav (systém GCC)“. Ostatný text ponechať bez zmeny. 

Odôvodnenie: 
Jednoznačné vymedzenie spôsobu, akým bude charakterizovaná dodávka RE prostredníctvom systému GCC. 
 	Z 	A 	Odsek bol s miernou úpravou doplnený podľa pripomienky. 	
SEPS, a. s.  	§ 8 odsek 4 
Navrhujeme upraviť prvú vetu nasledovne: 
„Prevádzkovateľ prenosovej sústavy vyhodnotí a odovzdá zúčtovateľovi odchýlok denne do 9:00 h predbežné údaje o množstve obstaranej regulačnej elektriny s presnosťou na tri desatinné miesta v MWh a nákladoch na obstaranú regulačnú elektrinu dodanú jednotlivými dodávateľmi regulačnej elektriny, a to pre každú obchodnú hodinu predchádzajúceho dňa.“ 
Za prvú vetu navrhujeme vložiť dve nové vety v znení: 
„V pracovných dňoch zašle finálne údaje za predchádzajúci deň do 13:00 h, v pracovných dňoch, ktorým predchádza minimálne jeden nepracovný deň zašle finálne údaje do 16:00 h. Údaje za jednotlivé obchodné hodiny sú určené ako saldo dodanej regulačnej elektriny.“ 
Poslednú vetu ponechať bez zmeny. 

Odôvodnenie: 
SEPS, a. s. upozorňuje že zrušenie 15 minútového rozlíšenia bude mať pri súčasnom systéme zúčtovania odchýlok vplyv na vyššiu socializáciu nákladov na odchýlky a bude viesť k vyšším viacnákladom. Naviac toto riešenie bude s vysokou pravdepodobnosťou viesť k potrebe navýšenia disponibility PpS, najmä SRV a s tým súvisiacemu navýšeniu celkových nákladov na PpS. 
Preto je v rámci príslušných ustanovení navrhovaný nový systém zúčtovania odchýlok, ktorý nebude generovať kladné viacnáklady dodatočne zaťažujúce subjekty zúčtovania. 
Navrhujeme variantné znenie tohto bodu: 
• pre prípad, že štvrťhodinové zúčtovanie bude zrušené – je nevyhnutné pristúpiť k saldovaniu dodanej regulačnej elektriny na strane poskytovateľov. V opačnom prípade bude systém generovať pre subjekty zúčtovania značné viacnáklady z dôvodu nepomeru medzi platbami uhradenými zo systému ZO poskytovateľom RE a platbami za priemerné odchýlky v rámci hodiny. Za účelom ich eliminácie spolu s uvedeným opatrením navrhujeme úpravu relevantných ustanovení PTE týkajúcich sa spôsobu a zložiek algoritmu pre výpočet odchýlok. 
• ak by predkladateľ odstúpil od zrušenia štvrťhodinového zúčtovania, navrhujeme spresnenie momentálne platného textu a úpravu relevantných ustanovení PTE týkajúcich sa spôsobu a zložiek algoritmu pre výpočet odchýlok ako v prípade uvedenom vyššie, eliminujúc tak kladné viacnáklady. 
Pre oba prípady platia pripomienky uvedené v ustanoveniach § 8 ods. 6, § 16 ods. 7, 8, 9, 11, 14 a 15 a prílohe č. 5 ods. 2 nariadenia vlády súvisiace so zmenou výpočtu a vyhodnotenia odchýlok. 	Z 	N 	Vyhodnotenie odchýlok je ponechané v štvrťhodinovom rozlíšení. 	
SEPS, a. s.  	§ 8 odsek 4a - alternatívny 
Navrhujeme upraviť doterajší odsek 4 v prípade, že by bolo ponechané štvrťhodinové vyhodnotenie nasledovne: 
„(4a) Prevádzkovateľ prenosovej sústavy vyhodnotí a odovzdá zúčtovateľovi odchýlok denne do 9:00 h predbežné údaje o množstve obstaranej regulačnej elektriny s presnosťou na tri desatinné miesta v MWh a nákladoch na obstaranú regulačnú elektrinu dodanú jednotlivými dodávateľmi regulačnej elektriny, a to pre každú obchodnú hodinu predchádzajúceho dňa v štvrťhodinovm rozlíšení. V pracovných dňoch zašle finálne údaje za predchádzajúci deň do 13:00 h, v pracovných dňoch, ktorým predchádza minimálne jeden nepracovný deň zašle finálne údaje do 16:00 h. Prevádzkovateľ prenosovej sústavy vyhodnotí obstaranú regulačnú elektrinu v súlade s prevádzkovým poriadkom prevádzkovateľa prenosovej sústavy.“ 

Odôvodnenie: 
SEPS, a. s. upozorňuje že zrušenie 15 minútového rozlíšenia bude mať pri súčasnom systéme zúčtovania odchýlok vplyv na vyššiu socializáciu nákladov na odchýlky a bude viesť k vyšším viacnákladom. Naviac toto riešenie bude s vysokou pravdepodobnosťou viesť k potrebe navýšenia disponibility PpS, najmä SRV a s tým súvisiacemu navýšeniu celkových nákladov na PpS . 
Preto je v rámci príslušných ustanovení navrhovaný nový systém zúčtovania odchýlok, ktorý nebude generovať kladné viacnáklady dodatočne zaťažujúce subjekty zúčtovania. 
Navrhujeme variantné znenie tohto bodu: 
• pre prípad, že štvrťhodinové zúčtovanie bude zrušené – je nevyhnutné pristúpiť k saldovaniu dodanej regulačnej elektriny na strane poskytovateľov. V opačnom prípade bude systém generovať pre subjekty zúčtovania značné viacnáklady z dôvodu nepomeru medzi platbami uhradenými zo systému ZO poskytovateľom RE a platbami za priemerné odchýlky v rámci hodiny. Za účelom ich eliminácie spolu s uvedeným opatrením navrhujeme úpravu relevantných ustanovení PTE týkajúcich sa spôsobu a zložiek algoritmu pre výpočet odchýlok. 
• ak by predkladateľ odstúpil od zrušenia štvrťhodinového zúčtovania, navrhujeme spresnenie momentálne platného textu a úpravu relevantných ustanovení PTE týkajúcich sa spôsobu a zložiek algoritmu pre výpočet odchýlok ako v prípade uvedenom vyššie, eliminujúc tak kladné viacnáklady. 
Pre oba prípady platia pripomienky uvedené v ustanoveniach § 8 ods. 6, § 16 ods. 7, 8, 9, 11, 14 a 15 a prílohe č. 5 ods. 2 nariadenia vlády súvisiace so zmenou výpočtu a vyhodnotenia odchýlok. 
 	Z 	A 	Odsek 4 bol upravený v zmysle pripomienky. 	
SEPS, a. s.  	§ 8 nový odsek 
Za odsek 5 navrhujeme vložiť nový odsek 6 v nasledovnom znení: 
„(6) Regulačná elektrina obstaraná prevádzkovateľom prenosovej sústavy v systéme GCC je účtovaná ako regulačná elektrina typu sekundárnej regulácie výkonu.“ 
Doterajšie odseky 6 až 11 sa označia ako odseky 7 až 12. 

Odôvodnenie: 
Doplnenie kvôli jednoznačnej definícii systému GCC. 
 	Z 	ČA 	Nový odsek 6 bol vložený a navrhovaný text bol upravený. 	
SEPS, a. s.  	§ 8 odsek 7 (doterajší odsek 6) 
Navrhujeme za prvú vetu vložiť novú vetu nasledujúceho znenia: 
„Vzniknuté náklady na odchýlku z vyvezenej regulačnej elektriny v rámci havarijnej výpomoci uhradí susedný prevádzkovateľ prenosovej sústavy, ktorému bola havarijná výpomoc poskytnutá; prípadné výnosy z odchýlky sú príjmom prevádzkovateľa prenosovej sústavy.“ 
Ďalej navrhujeme poslednú vetu vypustiť. 

Odôvodnenie: 
V prvom prípade ide o doplnenie za účelom spresnenia pravidiel finančného vysporiadania odchýlky z vyvezenej regulačnej elktriny v rámci havarijnej výpomoci, 
V druhom prípade je ustanovenie v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 
 	Z 	A 	Odsek upravený podľa pripomienky. 	
SEPS, a. s.  	§ 8 odsek 9 (doterajší odsek 8) 
Navrhujeme za slová „nákladoch za prevádzkovanie systému“ doplniť nasledujúci text: 
„a nákladoch súvisiacich s odvodom do Národného jadrového fondu.“ 

Odôvodnenie: 
Pri definovaní zložiek ceny za univerzálnu službu absentovala položka súvisiaca s odvodom do Národného jadrového fondu. 
 	Z 	N 	Doterajšie znenie je postačujúce. 	
SEPS, a. s.  	§ 8 odsek 10 (doterajší odsek 9) 
Navrhujeme na začiatku odseku pojem „Účastník trhu s elektrinou“ nahradiť pojmom „Prevádzkovateľ sústavy“ a na koniec odseku vložiť novú vetu v znení: 
„Rovnako sa za obchodovanie s elektrinou nepovažuje obstaranie regulačnej elektriny v systéme GCC prevádzkovateľom prenosovej sústavy.“ 

Odôvodnenie: 
V prvom prípade ide o spresnenie pravidla, nakoľko jedinými účastníkmi trhu s elektrinou, ktorí nakupujú elektrinu za účelom krytia strát sú prevádzkovatelia prenosovej a distribučných sústav v druhom prípade sa doplnenie navrhuje kvôli jednoznačnej definícii systému GCC. 
 	Z 	ČA 	Odsek doplnený podľa pripomienky s čiastočnou úpravou navrhovaného textu. 	
SEPS, a. s.  	§ 11 odsek 1 
Navrhujeme za text „ktorí spĺňajú technické a obchodné podmienky“ doplniť: 
„resp. obstaraním regulačnej elektriny v systéme GCC,“. Ostatný text ostáva bez zmeny 

Odôvodnenie: 
Doplnenie kvôli jednoznačnej definícii systému GCC. 
 	Z 	N 	Ustanovenie odseku upravujei nákup podporných služieb a nie regulačnej elektriny. 	
SEPS, a. s.  	§ 11 odsek 2 
Navrhujeme znenie „riadiacich informačných systémov“ nahradiť znením „riadiaceho informačného systému“ a za slovo „služieb“ vložiť text „vrátane obstarania regulačnej elektriny v systéme GCC“. 

Odôvodnenie: 
Formálna úprava a doplnenie kvôli jednoznačnej definícii systému GCC. 	Z 	A 	Odsek upravený podľa pripomienky. 	
SEPS, a. s.  	§ 11 odsek 3 
Navrhujeme znenie odseku upraviť nasledovne: 
„(3) Prevádzkovateľ prenosovej sústavy uverejní na svojej internetovej stránke každoročne do 30. septembra indikatívnu celkovú hodnotu disponibility výkonov podporných služieb potrebnú na zabezpečenie spoľahlivej prevádzky ES na nasledujúci rok, a to v členení na sumárny rozsah disponibility PpS pre poskytovanie kladnej regulačnej elektriny a sumárny rozsah disponibility PpS na poskytovanie zápornej regulačnej elektriny.“ 

Odôvodnenie: 
V súvislosti s rozsahom inštalácie nepredikovateľných zdrojov a neexistenciou historických dát je pre PPS nemožné pripraviť predikciu PpS v pôvodne požadovanej presnosti a granularite. Navrhovaný text zodpovedá možnostiam predikcie zo strany PPS a požiadavkám na informovanosť účastníkov trhu. 
 	Z 	A 	Odsek upravený podľa pripomienky. 	
SEPS, a. s.  	§ 11 odsek 7 písmeno a) 
Navrhujeme slovo „veľkosti“ nahradiť slovom „množstva“. 

Odôvodnenie: 
Formálna úprava. 
 	O 	A 	Odsek upravený podľa pripomienky. 	
SEPS, a. s.  	§ 12 odsek 3 
Navrhujeme zmenu znenia odseku nasledovne: 
„Ak nie je odberateľ elektriny pripojený do prenosovej sústavy, platbu za systémové služby a platbu za prevádzkovanie systému uhradí prostredníctvom prevádzkovateľa distribučnej sústavy na základe zmluvy o distribúcii a prístupe do distribučnej sústavy, do ktorej je jeho odberné miesto pripojené alebo do ktorej je pripojené jeho elektroenergetické zariadenie.“ 

Odôvodnenie: 
Formálna úprava. 
 	O 	ČA 	Navrhovaný text pripomienky k odseku 3 bol upravený a v nadväznosti bol upravený aj odsek 2. 	
SEPS, a. s.  	§ 12 odsek 4 
Navrhujeme nahradiť text „tvoria súčasť ceny“ textom „sú zložkami ceny“ 

Odôvodnenie: 
Upresnenie znenia. 
 	O 	A 	Odsek upravený podľa pripomienky a zároveň sa z textu odseku vypúšťajú slová „koncový a koncového“.  	
SEPS, a. s.  	§ 13 odsek 3 
Navrhujeme znenie odseku „V prípade, ak sa prenos elektriny uskutočňuje cez spojovacie vedenia, uplatňuje sa režim vlastnej zodpovednosti za odchýlku.“ 

Odôvodnenie: 
Formálna úprava. 
 	O 	A 	Odsek upravený podľa pripomienky. 	
SEPS, a. s.  	§ 14 odsek 5 
Navrhujeme slovo „účinnosti“ nahradiť slovom „platnosti“. 

Odôvodnenie: 
Formálna úprava. Deň účinnosti nie je exaktne v zmluvách uvedený. Zmluvy nadobúdajú platnosť dňom podpisu, účinnosť dňom splnenia zmluvných podmienok - účinnosť zmlúv o zúčtovaní odchýlky je podmienená zložením finančnej zábezpeky, úhradou ročného fixného poplatku a registráciou u zúčtovateľa odchýlok. 
 	O 	A 	Odsek upravený podľa pripomienky. 	
SEPS, a. s.  	§ 15 odsek 3 
Navrhujeme nahradiť pojem „asociácie operátorov“ pojmom „združenia prevádzkovateľov“. 

Odôvodnenie: 
Formálna úprava - súlad s definíciou uvedenou v § 2 písm. j), asociácia operátorov (bývalé ETSO) zanikla vznikom ENTSO-E 
 	Z 	A 	Odsek upravený podľa pripomienky. 	
SEPS, a. s.  	§ 16 odsek 3 
Navrhujeme ponechať pôvodný text (neakceptovať vypustenie). 
Analogicky treba ponechať pôvodný text aj v § 7 odsek 6. 

Odôvodnenie: 
Meranie elektriny v ES SR sa štandardne vykonáva v 15 minútovom intervale. 
 	Z 	A 	Pôvodné znenie bolo ponechané. 	
SEPS, a. s.  	§ 16 odsek 7 
Navrhujeme vypustiť písmeno b). 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 
 	Z 	A 	Odsek upravený podľa pripomienky. 	
SEPS, a. s.  	§ 16 odsek 8 
Navrhujeme za text „(ďalej len "zúčtovacia cena")“ doplniť „v súlade s prevádzkovým poriadkom organizátora krátkodobého trhu s elektrinou.“ 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. Detaily nového algoritmu budú rozpracované v prevádzkovom poriadku organizátora krátkodobého trhu s elektrinou. 
 	Z 	A 	Odsek bol upravený v súlade s pripomienkou. 	
SEPS, a. s.  	§ 16 odsek 9 
Navrhujeme nové znenie odseku: 
„(9) Rozdiel medzi celkovými nákladmi na obstaranie regulačnej elektriny a celkovými výnosmi za odchýlky je vysporiadaný medzi prevádzkovateľom prenosovej sústavy a organizátorom krátkodobého trhu s elektrinou.“ 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 
 	Z 	ČA 	Navrhované znenie odseku bolo preformulované. 	
SEPS, a. s.  	§ 16 odsek 11 
Navrhujeme upraviť znenie odseku nasledovne: 
„(11) Ak platba vypočítaná podľa odseku 7 písm. a) je záporné číslo, platbu uhradí zúčtovateľ odchýlok subjektu zúčtovania; ak platba vypočítaná podľa odseku 7 písm. a) je kladné číslo, platbu uhradí subjekt zúčtovania zúčtovateľovi odchýlok.“ 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 
 	Z 	A 	Odsek upravený podľa pripomienky. 	
SEPS, a. s.  	§ 16 odsek 14 
Navrhujeme vypustiť písmeno c). 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 
 	Z 	A 	Písmeno c) bolo vypustené. 	
SEPS, a. s.  	§ 16 odsek 15 
Navrhujeme vypustiť písmeno c). 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 	Z 	A 	Písmeno c) bolo vypustené. 	
SEPS, a. s.  	Príloha č. 3 odsek 6 
Navrhujeme ponechať pôvodný text (neakceptovať vypustenie). 

Odôvodnenie: 
Meranie elektriny v ES SR sa štandardne vykonáva v 15 minútovom intervale. 	Z 	A 	Doterajšie znenie bolo ponechané. 	
SEPS, a. s.  	Príloha č. 4 časť E odsek 1 
Navrhujeme ponechať pôvodný text (neakceptovať vypustenie). 

Odôvodnenie: 
Meranie elektriny v ES SR sa štandardne vykonáva v 15 minútovom intervale. 	Z 	A 	Doterajšie znenie bolo ponechané. 	
SEPS, a. s.  	Príloha č. 5 odsek 2 
Navrhujeme za textom „celkové náklady na obstaranie regulačnej elektriny“ odstrániť čiarku, vložiť spojku „a“ a vypustiť text „a viacnáklady na obstaranie regulačnej elektriny“. 

Odôvodnenie: 
Ustanovenie je v súlade s návrhom nového algoritmu pre zúčtovanie odchýlok eliminujúceho viacnáklady zaťažujúce subjekty zúčtovania. 	Z 	A 	Odsek upravený podľa pripomienky. 	
 	K článku I, bodu 1 Návrhu 
V článku I Návrhu navrhujeme zmeniť bod 1 nasledovne: 

1. V § 2 sa v písmene c) na konci nahrádza čiarka bodkočiarkou a dopĺňa sa text: 

; pre účely zostavovania obchodnej bilancie platí, že ak je hodnota obchodnej hodiny tvorená na základe hodnôt štyroch po sebe idúcich časových úsekov s trvaním 15 minút v intervale jednej obchodnej hodiny, hodnotou obchodnej hodiny je aritmetický priemer hodnôt štyroch po sebe idúcich časových úsekov s trvaním 15 minút v intervale jednej obchodnej hodiny, 

Odôvodnenie: 
Máme za to, že cieľom uvedeného ustanovenia je upraviť súčasný spôsob zostavovania obchodnej bilancie tak, aby účastníci trhu mohli riešiť svoju očakávanú odchýlku zakúpením vhodných produktov, ktoré sú štandardne obchodované na báze obchodnej hodiny. 
Uvedený návrh môže reálne prispieť k zníženiu nákladov na odchýlku, upozorňujeme však na fakt, že v súčasnosti je celý systém hodnotenia odchýlok založený na štvrťhodinovom zbere a vyhodnocovaní údajov, a že štvrťhodinové merané dáta sú nevyhnutné napríklad na vyhodnotenie dodržiavania rezervovanej kapacity v sústave. 
Prechod na hodinové hodnotenie odchýlok, bez zohľadnenia súčasného nastavenia systémov by viedol k neúmerným nákladom na strane prevádzkovateľov distribučných sústav, ktorí za zber údajov zodpovedajú. Z tohto dôvodu adresujeme navrhovateľovi zmeny protinávrh, ktorý rieši súčasné aplikačné problémy, ale zároveň zachováva štvrťhodinové rozlíšenie obchodnej hodiny. 
 	Z 	A 	Písmeno c) bolo doplnené podľa pripomienky. 

 	K článku I Návrhu 
V článku I Návrhu navrhujeme vložiť nové body 2 a 3 (doterajšie body 2 až 5 Návrhu následne prečíslovať na body 4 až 7): 

2. V § 2 sa v § 2 za písmeno v) vkladá nové písmeno x), ktoré znie: 

x) koncovou spotrebou na vymedzenom území je množstvo elektriny dodanej koncovým odberateľom pripojeným do prenosovej sústavy, koncovým odberateľom elektriny pripojeným do distribučnej sústavy, vrátane množstva elektriny dodanej do miestnej distribučnej sústavy, vyrobenej a dodanej v miestnej distribučnej sústave a množstva elektriny vyrobenej a dodanej výrobcom elektriny koncovým odberateľom elektriny bez použitia prenosovej alebo distribučnej sústavy alebo spotrebovanej priamo koncovým odberateľom elektriny v mieste výroby elektriny okrem vlastnej spotreby elektriny pri výrobe elektriny a spotreby elektriny na účely prečerpávania v prečerpávacích vodných elektrárňach, a okrem vlastnej spotreby a strát elektriny v sústave prevádzkovateľa prenosovej sústavy a prevádzkovateľov regionálnych distribučných sústav 

Odôvodnenie: 
V dnešnom znení vládneho nariadenia definícia koncovej spotreby nie je upravená, preto je podľa nášho názoru potrebné jej zavedenie. V zmysle nášho návrhu, do koncovej spotreby bude takto spadať všetka elektrina s výnimkou (i) spotreby elektriny pri výrobe elektriny, (ii) spotreby elektriny v prečerpávacích vodných elektrárňach, (iii) spotreby elektriny prevádzkovateľa prenosovej alebo regionálnej distribučnej sústavy potrebná na prevádzkovanie stavebných častí zariadení sústavy a technologických zariadení sústavy a (iv) strát v sústavách prevádzkovateľov prenosovej alebo regionálnej distribučnej sústavy. 

3. V § 12 odsek 5 znie: 

(5) Prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi prenosovej sústavy prostredníctvom prevádzkovateľa sústavy, do ktorej je jeho odberné miesto pripojené. Prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi sústavy, do ktorej je miestna distribučná sústava pripojená, za množstvo elektriny dodané do tejto miestnej distribučnej sústavy priamo na základe zmluvy o distribúcii a prístupe do distribučnej sústavy, alebo prostredníctvom svojho dodávateľa elektriny, ktorý pre prevádzkovateľa miestnej distribučnej sústavy zabezpečuje dodávku elektriny na základe zmluvy o združenej dodávke elektriny. V prípade, že do miestnej distribučnej sústavy je pripojené aj zariadenie na výrobu elektriny, prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi sústavy, do ktorej je miestna distribučná sústava pripojená aj za elektrinu vyrobenú vo vlastnom zariadení na výrobu elektriny a v inom zariadení na výrobu elektriny pripojených do miestnej distribučnej sústavy a spotrebovanú v rámci ostatnej spotreby elektriny prevádzkovateľa miestnej distribučnej sústavy okrem vlastnej spotreby elektriny pri výrobe elektriny a spotreby elektriny na účely prečerpávania v prečerpávacích vodných elektrárňach. 

Odôvodnenie: 
V záujme dosiahnutia vnútornej konzistentnosti vládneho nariadenia v § 12, spoločnosť Stredoslovenská energetika, a.s. navrhuje spresnenie relevantného súvisiaceho ustanovenia v § 12 odsek 5. 
 	Z 	ČA 	Doterajšia definícia koncovej spotreby na vymedzenom území bola presunutá z § 4 do § 2. Znenie doterajšieho odseku 5 v § 12 je postačujúce. 	
 	K článku II. Návrhu 
Navrhujeme upraviť návrh termínu nadobudnutia účinnosti nasledovne 

Toto nariadenie vlády nadobúda účinnosť 1. januára 2012. 

Odôvodnenie: 
Aplikácia ustanovení ohľadom výberu tarify za systémové služby a tarify za prevádzkovanie systému má podľa nášho názoru byť zosúladená so súvisiacou sekundárnou legislatívou v oblasti tvorby cien, menovite s platným výnosom ÚRSO č. 2/2008 v neskoršom znení, ktorý definuje podmienky výberu týchto taríf pre obdobie do 31.12.2011. V opačnom prípade budú vznikať rozdiely z výberu uvedených taríf, čo minimálne v prípade tarify za systémové služby nemá žiadne opodstatnenie. V prípade schválenia tejto úpravy v skoršom termíne by bola podľa nášho názoru zároveň potrebná aj úprava výnosu ÚRSO č. 2/2008 v neskoršom znení. Okrem uvedeného rozporu v rovine transparentnosti regulačného rámca vnímame ako zmysluplné zohľadniť aj dostatočný čas na implementáciu. 

Prechod zo štvrťhodinového na hodinové vyhodnotenie odchýlok na strane prevádzkovateľa distribučnej sústavy spôsobí nutnosť upraviť metódy bilancovania v systémoch a zmeniť formát posielaných správ s nameranými hodnotami na OKTE a dotknutých účastníkov trhu. 
Bezproblémová implementácia si vyžaduje dostatočný čas na realizáciu úprav informačných systémov, ako aj na zavedenie a otestovanie zmien. 
Navrhovaný termín účinnosti poskytuje približne 2-3 týždňovú lehotu na implementáciu navrhovaných zmien, ktorá je technicky nerealizovateľná. Za súčasných podmienok je u nás túto zmenu možné realizovať v lehote cca 2 – 3 mesiace. 
 	Z 	A 	Účinnosť návrhu bola odložená podľa pripomienky. 	
ZSE 	Čl. I 
Čl. I navrhujeme doplniť o nové body 2 a 3 (a doterajšie body 2 až 5 následne prečíslovať na body 4 až 7): 

2. V § 2 sa za písmeno v) vkladá nové písmeno x), ktoré znie: 

„x) koncovou spotrebou na vymedzenom území je množstvo elektriny dodanej koncovým odberateľom pripojeným do prenosovej sústavy, koncovým odberateľom elektriny pripojeným do distribučnej sústavy, vrátane množstva elektriny dodanej do miestnej distribučnej sústavy, vyrobenej a dodanej v miestnej distribučnej sústave a množstva elektriny vyrobenej a dodanej výrobcom elektriny koncovým odberateľom elektriny bez použitia prenosovej alebo distribučnej sústavy alebo spotrebovanej priamo koncovým odberateľom elektriny v mieste výroby elektriny okrem vlastnej spotreby elektriny pri výrobe elektriny a spotreby elektriny na účely prečerpávania v prečerpávacích vodných elektrárňach, a okrem vlastnej spotreby a strát elektriny v sústave prevádzkovateľa prenosovej sústavy a prevádzkovateľov regionálnych distribučných sústav“ 

Odôvodnenie: 
Dovoľujeme si navrhnúť jednoznačnú definíciu koncovej spotreby vzhľadom na to, že v návrhu sa upravuje uplatňovanie tarify za prevádzkovanie systému a tarify za systémové služby na koncovú spotrebu. Koncová spotreba v zmysle nami navrhnutej definície nebude zahŕňať: 
- spotrebu elektriny pri výrobe elektriny 
- spotrebu elektriny v prečerpávacích vodných elektrárňach 
- vlastnú technologickú spotrebu elektriny prevádzkovateľa prenosovej alebo regionálnej distribučnej sústavy 
- straty v sústavách prevádzkovateľov prenosovej alebo regionálnej distribučnej sústavy 

3. V § 12 odsek 5 znie: 

„(5) Prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi prenosovej sústavy prostredníctvom prevádzkovateľa sústavy, do ktorej je jeho odberné miesto pripojené. Prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi sústavy, do ktorej je miestna distribučná sústava pripojená, za množstvo elektriny dodané do tejto miestnej distribučnej sústavy priamo na základe zmluvy o distribúcii a prístupe do distribučnej sústavy, alebo prostredníctvom svojho dodávateľa elektriny, ktorý pre prevádzkovateľa miestnej distribučnej sústavy zabezpečuje dodávku elektriny na základe zmluvy o združenej dodávke elektriny. V prípade, že do miestnej distribučnej sústavy je pripojené aj zariadenie na výrobu elektriny, prevádzkovateľ miestnej distribučnej sústavy uhradí platbu za poskytovanie systémových služieb a platbu za prevádzkovanie systému prevádzkovateľovi sústavy, do ktorej je miestna distribučná sústava pripojená aj za elektrinu vyrobenú vo vlastnom zariadení na výrobu elektriny a v inom zariadení na výrobu elektriny pripojených do miestnej distribučnej sústavy a spotrebovanú v rámci ostatnej spotreby elektriny prevádzkovateľa miestnej distribučnej sústavy okrem vlastnej spotreby elektriny pri výrobe elektriny a spotreby elektriny na účely prečerpávania v prečerpávacích vodných elektrárňach.“ 

Odôvodnenie: 
Dovoľujeme si navrhnúť jednoznačnú definíciu uplatňovania tarify za prevádzkovanie systému a tarify za systémové služby na koncovú spotrebu v zmysle definície koncovej spotreby vzhľadom na to, že v návrhu sa upravuje uplatňovanie tarify za prevádzkovanie systému a tarify za systémové služby na koncovú spotrebu. 
 	Z 	ČA 	Doterajšia definícia koncovej spotreby na vymedzenom území bola presunutá z § 4 do § 2. Znenie doterajšieho odseku 5 v § 12 je postačujúce. 	
ZSE 	Čl. II 
Čl. II navrhujeme upraviť nasledovne: 

„Toto nariadenie vlády nadobúda účinnosť 1. januára 2012.“ 

Odôvodnenie: 
Prechod zo štvrťhodinového na hodinové vyhodnotenie odchýlok na strane prevádzkovateľa distribučnej sústavy spôsobí nutnosť: 
- upraviť metódy bilancovania v systémoch 
- zmeniť formát posielaných správ s nameranými hodnotami na OKTE 
- zmeniť formát posielaných správ dodávateľom elektriny 
- zmeniť formát posielaných správ odberateľom za posledných 12 mesiacov 
Na zabezpečenie týchto požiadaviek bude nevyhnutné vykonať úpravy v informačných systémoch vyžadujúce si určitý čas a náklady na prípravu, zavedenie a otestovanie zmien. Pôvodne navrhovaný termín účinnosti neposkytuje dostatočnú lehotu na implementáciu navrhovaných zmien, ktorú odhadujeme na 2-3 mesiace. 
 	Z 	A 	Účinnosť návrhu nariadenia vlády bola odložená podľa pripomienky. 	
ZSE 	Čl. I bod 5 
Čl. I bod 5 navrhujeme doplniť nasledovne: 

„V celom texte nariadenia vlády, okrem § 7 ods. 6, sa vypúšťajú slová „v štvrťhodinovom rozlíšení“ vo všetkých tvaroch.“ 

Odôvodnenie: 
Odberatelia využívajú hodnoty štvrťhodinového maxima a pôvodne navrhovaná úprava im zabezpečí len priemernú hodinovú hodnotu. 
 	Z 	A 	Vyhodnotenie odchýlky je ponechané pre každú obchodnú hodinu v v štvrťhodinovom rozlíšení.